《筑普济堂成述怀七首 其五》
清代·过鸣冈

扶植岂一端，老至思盖棺。万事既非望，犹惜骸骨寒。

相呼他人子，安能久盘桓。呻吟在床席，不如人士安。

投药或易效，感叹摧心肝。吁嗟兮垂死，谁复蓄眼看。

作者简介：过鸣冈(1716-1780)，字石天,又字镇岳,号正谔。清无锡人。家故有赀,喜宾客。初游京师,以文谒当权,被人讽笑，乃怒掉头还山，终身不复谒显者。有《洗心草》。